  Анжелика Тихонова корреспондент Москва «Пельняньлэн дунневыл нуналэз» элькун фестивальлэн кыкетӥ площадкаез луыны быгатоз. Со сярысь иворъёсъя «Удмуртия» агентстволы Удмуртилэн тӧроезлэн Росси азьмурт бордын ужась представительствоезлэн пресс-службаяз веразы. «Пельняньлэн дунневыл нуналэз» фестивалез ортчытонлэн интыез вал но луэ Удмуртия. Милям малпаммыя, со сиён-юонэн герӟаськем одӥгез тужгес устоез фестиваль. Шулдыръяськонэз но ярмаркаез Москваын радъян — туризмез азинтон но партнёръёс шедьтон понна федерал ёзын «Удмуртия — пельняньлэн вордӥськем интыез» брендэз вӧлмытыны туж умой луонлык», — шуэмын ивортонын. Тодэ вайытом, фестивалез 2018-тӥ арын Москваын ортчыны луонлыкез эскеро шуыса тодмо луиз 27-тӥ толшоре - Удмуртилэн тӧроезлэн Росси азьмурт бордын ужась представительствоезлэн кивалтӥсезлэсь ужъёссэ быдэсъясь Ирина Теслева Москваысь Йӧскалык политикая, улосвылкуспо герӟетъёсъя но туризмъя департаментлэн кивалтӥсеныз Виталий Сучков пумиськылэм бере. Тегъёс: Туризм Москва Удмуртия пельнянь Удмуртиысьтуризм  